《县斋秋怀》
宋代·程公许

云涛扶胥口，烟雨汇泽涯。
知心隔湖海，悠悠我之思。
玉堂真学士，衡门且棲迟。
那知古渠阳，无地逃骇机。
昔在户洪崖，风骚屹相推。
道远苦莫致，孰与一解颐。
皎皎彼白驹，空谷谁絷。
吉士国元气，须造须扶持。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。